LOVE ISRAEL
Tervetuloa Veahavta et Israel -ohjelman pariin.
Se tarkoittaa: Rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Todistuksessa on voimaa.
Se voi perustua siihen, mitä olet nähnyt tai siihen, mitä olet kuullut.
Kirjoituksissa painotetaan kuultua enemmän kuin nähtyä.
Sanassa sanotaan, että usko tulee kuulemisesta: -
Jumalan Sanan sekä Jumalan voiman ja työn kuulemisesta, -
kun niitä kokeneet kertovat niistä.
Miksikö puhun tästä?
Otetaanpa esille Heprealaiskirjeen luku 2.
Huomaa, mitä sen kirjoittaja meille sanoo.
Hän puhuu siitä, jotta voisimme reagoida asiaan oikein.
Kirjoituksia ei kannata lukea pelkän tiedon vuoksi.
Opiskelemme Sanaa, jotta voisimme soveltaa sitä elämäämme.
Mitä hengellistä totuutta tai sanankohtaa sinä toteutat?
Kun tutkit toivon mukaan joka päivä Sanaa, -
mitä sovellat sieltä elämääsi, jotta kasvaisit hengellisesti?
Jumala voi toimia elämässäsi, kun olet kuuliainen.
Palvelemme Jumalaa usein siksi, -
että saamme siitä palkaksemme siunauksen.
Yksi suurimpia siunauksia on, että hän opettaa sinulle lisää -
ja kasvattaa sinua. Kun opit tuntemaan hengellisiä asioita lisää, -
alat nähdä tämän maailman asiat eri tavoin kuin ennen.
Saat lisää arvostelukykyä, jotta voit tehdä parempia päätöksiä.
Meidän tulisi kasvaa, jotta voimme tehdä yhä parempia ratkaisuja -
ja jotta voimme vaikuttaa paremmin ympärillämme oleviin ihmisiin.
Pyrimme näin vanhurskauteen, pyhyyteen ja Jumalan kirkkauteen.
Hepr. 2:1 alkutekstin mukaan: "Sentähden tulee meidän..."
Sana "tulee" on kreikassa kolmi- kirjaiminen sana mutta hyvin tärkeä.
Aina kun sitä käytetään, puhutaan jostain täysin välttämättömästä asiasta
Jos sen mukaan ei toimita, seuraukset ovat tuhoisat.
Hepr. 2:1: "Sentähden tulee meidän sitä tarkemmin..."
"Sitä tarkemmin" ilmaisee rohkaisua ja painotusta.
"...ottaa vaari siitä, mitä olemme kuulleet..."
Puhuimme aluksi todistamisesta.
Jotkut ihmiset ovat kuulleet Jumalan puhetta ja kokeneet asioita.
Jumala on antanut heille jotain ilmestyksen tai kokemuksen kautta.
Jumala on ilmestynyt heille. He voivat todistaa siitä.
Siksi: "Meidän tulee sitä tarkemmin arvostaa -
sitä, mitä olemme kuulleet, ettemme lipeäisi..." -
tai "jättäisi huomiotta".
Tuota kreikan sanaa on käytetty muualla kuin Raamatussa -
merkityksessä "joutua virran viemäksi".
Ehkä emme edes huomaa, kun virta vie jotain mukanaan.
Eli meitä varoitetaan, ettemme menettäisi mahdollisuuksia.
Kun kuulemme todistuksia, sillä voi olla meihin vaikutusta.
"Sentähden on välttämätöntä sitä tarkemmin -
että arvostamme sitä, mitä olemme kuulleet, jotta emme -
antaisi asian mennä ohi ilman, että reagoimme siihen."
"Sillä jos enkelien kautta puhuttu sana pysyi lujana..."
Sana "luja" tarkoittaa "toteen näytettyä".
Tässäkin sana "enkeli" voi tarkoittaa yleensä "sanansaattajaa".
Jumala antaa sanansa sanansaattajille, jotka sen välittävät.
Uskon, että tässä viitataan lakiin, -
koska se kertoo meille, mitä pitää tehdä ja mitä ei.
Käskyt on kirjoitettu ylös Pyhän Hengen vaikutuksesta.
Eli Pyhä Henki haluaa vaikuttaa meissä vanhurskautta, -
koska esim. Johanneksen evankeliumissa sanotaan, -
että Pyhä Henki johtaa meidät kaikkeen totuuteen.
Hän osoittaa meille vanhurskauden.
Hän ilmoittaa meille Jumalan luonnetta, teitä ja tahtoa.
Juuri niin Kirjoituksissa puhutaan Toorasta.
Kreikasta: "Joten enkelin puhumat sanat varmentuivat, -
ja jokainen rikkomus ja tottelemattomuus sai -
oikeudenmukaisen palkkansa..." eli rangaistuksen.
Jumala reagoi jokaiseen tottelemattomuuteen.
Ei hän välttämättä heti tee mitään, mutta hän on oikeudenmukainen.
Kun teemme syntiä, Jumala reagoi asiaan.
Heprealaiskirjeessä puhutaan Jaakobin jälkeläisille.
Kirjeen kirjoittaja puhuu aika paljon erämaavaelluksesta.
Aina kun Jumalan kansa oli tottelematon, sitä rangaistiin.
Tässä kohdassa kirjoittaja valaa perustusta.
Eikö Jumala osoittautunutkin uskolliseksi ja rehelliseksi?
Tottelemattomuudesta seurasi aina rangaistus -
ja kuuliaisuudesta siunaus.
Eikö se käy selväksi, kun katsomme esim. Israelin erämaavaellusta?
Hän haluaa meidän muistavan asian.
Kreikasta: "Jos enkelien puhuma sana todettiin paikkansa pitäväksi..."
"ja jokainen rikkomus ja tottelemattomuus -
sai oikeudenmukaisen palkkansa..." Synnistä seurasi rangaistus.
"...kuinka me voimme päästä pakoon..." Hän kokoaa todisteita.
Hän aikoo puhua suuresta pelastuksesta.
"... kuinka me voimme päästä pakoon..."
Ne, jotka eivät erämaassa uskoneet Jumalaa, -
kuolivat sinne. He eivät päässeet Jumalan tuomiota pakoon.
Jumala osoitti, että hän tarkoittaa sitä, minkä sanoo.
He kuolivat erämaahan. "Kuinka me voimme päästä pakoon, -
jos emme välitä tuosta niin suuresta pelastuksesta..."
Jumalalla on tarjolla paljon parempaa kuin pelkkä Egyptin kahleista pääsy.
Meidät on vapautettu armosta ja hänen Poikansa veren kautta -
synnin kahleista, ei faaraon.
Se on tärkeää, koska faarao pystyi tuhoamaan vain ruumiin, -
mutta synti tuhoaa sielun, ihmisen perusolemuksen.
Jos asia piti paikkansa Jumalan kansan historiassa fyysisesti, -
emmekö uskoisi, että Jumala toimii johdonmukaisesti edelleen?
"...kuinka me voimme päästä pakoon, -
jos emme välitä tuosta niin suuresta pelastuksesta, -
jonka Herra alkuaan julisti -
ja joka niiden vahvistamana, jotka olivat sen kuulleet, saatettiin meille."
Tietyt ihmiset kuulivat sanoman, kirjoittivat sen ylös -
ja vahvistivat sen meitä varten.
Tässä puhutaan jälleen todistuksesta.
Toisen luvun alussa varoitetaan: "Älä luule, että pääset pakoon, -
jos annat sanoman lipua ohitsesi, -
sen, minkä nämä ihmiset olivat kuulleet Jumalalta."
He eivät olleet vain kuulleet vaan myös kokeneet, -
että sanoma on tosi, ja sen ohittamisella on ikuiset seuraukset.
Tämä asia "jonka Herra alkujaan julisti -
ja joka niiden vahvistamana, jotka olivat sen kuulleet, saatettiin meille -
kun Jumala yhdessä heidän kanssaan todisti -
tunnusmerkeillä ja ihmeillä ja moninaisilla väkevillä teoilla -
ja jakamalla Pyhää Henkeä tahtonsa mukaan?"
Nyt ei puhuta Israelin menneisyydestä vaan puhutaan uskoville.
Me olemme nähneet todistuksen Messiaan työstä.
Jumala on todistanut hänen lunastustyöstään -
ihmeillä ja merkeillä.
Jumala on myös antanut monenlaisia lahjoja.
Näitä lahjoja jakaa Pyhä Henki, -
koska Pyhä Henki liittyy kiinteästi palvelutyöhön.
Hän tekee työtä elämässämme, jotta voisimme palvella.
Tarkoituksena on palvelutyön tekeminen.
Myös pyhitys kuuluu palvelutyöhön.
Meidät on erotettu palvelutyöhön.
Pyhä Henki antaa voiman ja viisauden ja johdattaa.
Hän antaa kaiken palvelutyössä tarvittavan.
Tässä lukee, että Jumala on toiminut näin "tahtonsa mukaan".
Myös Jumalan järjestys liittyy Pyhän Hengen toimintaan.
Hän antaa meille lahjoja, -
jotta Jumalan järjestys toteutuisi elämässämme.
Jae 5: "Sillä enkelien alle hän ei alistanut tulevaa maailmaa..."
Kirjoitin sanojen "tuleva maailma" ylle hepreaksi "haolam haba".
Tulevalla maailmalla tarkoitetaan valtakuntaa.
Kirjehän on kirjoitettu heprealaisille.
Kun juutalainen kuulee termin "haolam haba", tuleva maailma, -
mieleemme tulee valtakunta.
Mutta juutalaisuudessa ei käytetä sanaa valtakunta yhtä paljon kuin -
kuin ilmaisua "haolam haba", tuleva maailma.
Heprealaiskirjeessä käytetään samaa ilmaisua. Siinä tarkoitetaan: -
Valtakuntaa ei ole tarkoitettu enkeleille. Se ei kuulu heille.
He ovat taivaasta ja ymmärtävät Jumalan vanhurskauden ja pyhyyden.
He ovat jatkuvasti Jumalan kasvojen edessä.
"Sillä enkelien alle hän ei alistanut tulevaa maailmaa..." -
vaan se on tarkoitettu meille.
Ihmiskunta pääsee korkeampaan asemaan.
Syynä on se, että nämä palvelevat enkelit, tulenliekit, -
on lähetetty palvelemaan meitä.
Enkelit ovat meitä alempana. Me olemme matkalla valtakuntaan.
Jae 5: "Sillä enkelien alle hän ei alistanut tulevaa maailmaa, -
josta me puhumme.
Vaan joku on jossakin paikassa todistanut, sanoen..."
Todistaminen tarkoittaa tuossa Kirjoituksia, Psalmeja.
Seuraavassa jaksossa kirjoittaja perustelee kaikkea jo opettamaansa.
Hän aikoo lainata Psalmia 8.
"Vaan tietyssä paikassa on todistettu sanoen: -
'Mikä on ihminen, että sinä häntä muistat..."
Juutalainen kuulee Psalmin 8 sanat: -
"Mikä on ihminen, että sinä häntä muistat..."
"Muistaa" on hepreaksi "jizkoor". Se liittyy aina liittoon.
Jumala muistaa sinut vain, jos olet liitossa hänen kanssaan.
Jos et ole liitossa, hän ei sinua muista.
Jae 6: "Mikä on ihminen, että sinä häntä muistat, -
tai ihmisen poika [ihminen], että pidät hänestä huolen?"
Kyseessä on lainaus Psalmeista.
Sanan "pitää huolta"! juuri on p,q,d.
Se tarkoittaa jonkun kohtaamista tiettyä tarkoitusta varten, -
laittaa toiseen jotain.
Jumala toimii näin, koska hänellä on liittosuhteessa velvollisuuksia.
Hän on vastuussa liittosuhteen seurauksista.
Vaikka Hepr. lainaa Psalmia 8, siinä ei käytetä verbiä "kohdata",
koska Raamatun ilmoitus lisääntyy asteittain loppua kohden.
Parhaiten Vanhaa testamenttia voi ymmärtää Uuden kautta.
Parhaiten ymmärtää Uutta testamenttia Vanhan kautta.
Kun Heprealaiskirjeessä lainataan tässä Psalmia, -
hän olisi voinut käyttää sanaa, joka on lähempänä heprean p,q,d -sanaa.
Hän kuitenkin käyttää sanaa, -
joka tarkoittaa tutkimista tai valvomista.
Heprean termi "hashkacha" tarkoittaa tarkkaa tarkastelua.
Miksi se on tärkeää?
Jos rabbeille puhuu katselemisesta -
tarkoituksena huolenpito, mieleen tulee 1. Moos. 22.
Siellä kerrotaan Iisakin uhraamisesta.
Häntä ei uhrattu, koska viime hetkellä Jumala korvasi hänet toisella.
Korvaavan uhrin kautta Iisak sai elämän.
1. Moos. 22:stä voimme oppia paljon Messiaan työstä.
Monet kristityt osaavat vähän hepreaa tai tuntevat juutalaisia käsitteitä.
Herrasta voidaan käyttää nimeä "Jehova Jireh".
Se lausutaan hepreaksi jiree.
Minulta kysyttiin sähköpostilla, mitä "jireh" tarkoittaa.
Kaksi ihmistä väitteli siitä, tarkoittaako "jireh" -
huolenpitämistä vai katsomista.
Se tarkoittaa, että katsotaan, puuttuuko jotain, -
jotta se voidaan antaa.
Eli Jumala muistaa ihmisen liittosuhteen vuoksi.
Hän katsoo ihmistä, puuttuuko tältä liitosta jotain.
Liittoon kuuluu lupauksia ja siunauksia.
Jumala katsoo ihmisiä ja tulee kohtaamaan heitä.
Hän tulee pitääkseen huolta. Hän katsoo, mitä puuttuu, -
ja tahtoo antaa sen meille, koska hän pitää liittonsa.
Hepr. 2:6-7 kreikan mukaan: "Mikä on ihminen...
Sinä teit hänet vähän enkeleitä alhaisemmaksi, -
mutta kruunasit hänet kirkkaudella ja kunnialla."
Onko se totta? Niin tapahtuu myöhemmin.
Tässä tilassa olemme enkeleitä alempana.
Mutta meidät seppelöidään kirkkaudella ja kunnialla, -
kun pääsemme Jumalan valtakuntaan.
Siellä saamme jopa tuomita enkeleitä.
Olemme hengellisesti enkeleitä ylempänä.
Messias on Jumalan Poika, -
mutta hän on myös ihmisen poika, täysi ihminen.
Messias täyttää sen, mitä Israelin oli määrä tehdä.
Siksi on merkittävää, että Messias kävi Egyptissä.
Matteuksessa sanotaan: "Egyptistä minä kutsuin poikani."
Kohta viittaa Israeliin mutta myös Messiaaseen, -
Lunastajaan.
Eli Israelin ja Messiaan välillä on yhteys.
Israel epäonnistui tuolloin kutsumuksessaan, -
mutta Messias toteutti sen.
Samoin ihminen on tähän asti epäonnistunut kutsumuksessaan.
Mutta meillä on toivorikas tulevaisuus.
Messiaasta tuli ihminen, joka eli kuuliaisesti ja vanhurskaasti -
voidakseen saavuttaa sen, mihin me emme kyenneet, -
ja jakaa työnsä kanssamme.
Heprealaiskirjeen kirjoittaja sanoo: -
"Näin Jumala halusi toimia ihmisen kohdalla, mutta synti tuli esteeksi."
Syntyi ihminen, Messias, täysi ihminen mutta myös Jumalan Poika.
Hän saavutti päämääränsä.
Hepr. 2:7 kreikasta: "Sinä teit hänet vähän enkeleitä alhaisemmaksi, -
mutta sinä kruunasit hänet kirkkaudella ja kunnialla, -
ja asetit hänet hallitsemaan kättesi tekoja."
Taivas kuuluu Jumalalle.
Maan hän antoi meille, mutta olemme hoitaneet tehtävämme surkeasti.
Messias tuli ja hoiti tehtävän täydellisesti.
Hänet on seppelöity kirkkaudella ja kunnialla, -
ja hänet on pantu hallitsemaan Jumalan kätten tekoja.
Jae 8 kreikasta: "Kaikki pannaan hänen jalkojensa alle.
Jäljelle ei jää mitään, mikä ei olisi hänen valtaansa annettu."
Niin on oleva muttei ole vielä.
Messias tietää, että asia on niin. Jae 8 loppu: -
"Mutta nyt emme vielä näe kaikkea hänen valtansa alle asetetuksi."
"Mutta hänet, joka oli tehty vähän enkeleitä alhaisemmaksi..."
Siinä kysytään: Onko kaikki asetettu ihmisen vallan alle? Ei, -
mutta tässä puhutaan Jeshuasta. Jae 9: -
Jeshua täytti tehtävän. Kaikki on oleva hänen vallassaan.
Hän on jo nyt kuningasten Kuningas, mutta hänen valtansa toteutuu -
kun hän saa istuutua maan päällä sille valtaistuimelle, -
jolla hän jo istuu taivaassa. Niin opetetaan Ilmestyskirjassa.
"Mutta nyt näemme Jeshuan hänen kuolemansa kärsimyksen tähden -
kirkkaudella ja kunnialla seppelöidyksi..."
Me jäimme paitsi siitä, mitä Jumalalla oli meitä varten.
Mutta Messias toteutti Isän tahdon ja antoi elämänsä alttiiksi.
Heprealaiskirjeen alussa sanotaan Vapahtajasta: -
"Hän toimitti puhdistuksen synneistä."
Niin hän teki ristinpuulla.
Koska hän oli uskollinen, hänet kruunattiin kirkkaudella ja kunnialla.
Syy siihen löytyy jakeen 9 lopusta: -
"...että hän Jumalan armosta olisi kaikkien edestä..."
Jumalan armo on tarjolla kaikille, ei vain ennalta määrätylle ryhmälle.
Siinä on käsitetty väärin eräs käsite. Jumalan armo on kaikkien ulottuvilla.
Siksi jakeen 9 lopussa sanotaan: -
"...että hän olisi...kaikkien edestä joutunut maistamaan kuolemaa."
Hän kärsi, jotta Jumalan kirkkaus ja kunnia, jotka hän ansaitsi ristillä, -
tulisi kerran myös meidän osaksemme.
Se tapahtuu silloin, kun Jumalan valtakunta saapuu.
Silloin, kun meidät on muutettu Jumalan kuvan kaltaisiksi.
Ei meistä tule Jumala.
Vain yksi on Jumala: Isä, Poika ja Pyhä Henki.
Mutta me saamme muuttua valtakuntaan sopiviksi olennoiksi.
Hengellisesti olemme enkeleitä ylempänä.
Se on tulosta ristin työn riittävyydestä.
Jumalalla oli suuria suunnitelmia ihmiskunnan varalle.
Mutta ihmiskunta on epäonnistunut: -
ensin Israel, sitten ei-juutalaiset ja myös seurakunta.
Tarvitsemme kaikki anteeksiantoa, -
kuten Paavali korostaa Roomalaiskirjeessä.
Siksi seurakunta ei saisi syyttää Israelia: "Kylläpä olette mokanneet."
Sekä juutalais- että pakanauskovat kuuluvat Jumalan seurakuntaan.
Meidän tehtävämme on tehdä Israel kateelliseksi.
Israelkin voisi sanoa meidän työstämme: "Olettepa te mokanneet."
Kaikki olemme epäonnistuneet surkeasti -
Jumalan antamassa kutsumuksessa. Tarvitsemme anteeksiantoa.
Mutta kiitos Jumalalle, joka lähetti täydellisen Poikansa maailmaan.
Poika osoitti täydellisyyttä antaessaan henkensä ristillä.
Hänen voitosta tulee muutos -
kaikille, jotka ottavat sen vastaan. Meistä tulee valtakunnan kansaa.
Meidän tulee ymmärtää Messiaan työn mahtavuus, -
jotta voimme kuuliaisesti -
ja ottaa vastaan valtakunnan kansalaisuuden.
Jännittäviä uutisia. Mutta aika loppuu. Ensi viikolla jatkamme luvusta 2.
Toivottavasti sait siunauksen ja voit kertoa siitä muille.
Tulethan taas ensi viikolla kuuntelemaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen